331 



Plantelegemerne indeholde, men at Korn forøvrigt gav 

 de samme Producter som Skarntyde, at man altsaa ad 

 denne Vei ikke engang var istand til at adskille Nærings- 

 midler fra stærke Gifte. iMan maatte da anvende en ny 

 Methode nemlig Virkningen af forskjellige Opløsningsmidler. 

 Ved at behandle Dyre- og Plantedelene med Vand, Vin- 

 aand, sure og alkaliske Vædsker og flere andre Opløsnings- 

 midler vandt man i Virkeligheden en Mængde hidtil ukjendte 

 Legemer, der maatte betragtes som Organismens nærmere 

 Bestanddele. Men alle disse havde qvaUtativt den samme 

 Sammensætning; de bestod alle af ovennævnte faa Stoffer. 

 Her blev da mere end noget Steds Vægtskaalen uundvær- 

 lig, og den saakaldte Elementairanalyse, hvorved Kulstof 

 bestemmes og veies som Kulsyre, Brint som Vand, Kvæl- 

 stof i fri Tilstand eller som en Ammoniakforbindelse, blev 

 Grundlaget for den organiske Chemi. Først nu kunde der 

 blive Tale om en videnskabelig Behandling af det umaade- 

 lige Stof: en ny Videnskab havde seet Lyset, og paa Alt 

 mærkedes det, at den bar Ungdomskraften i sig. Med en 

 vidunderlig Energi har den i Løbet af et halvt Aarhundrede 

 udviklet sig i alle Retninger og i mange Maader overstraalet 

 sin ældre Søster. De nærmere Bestanddele, som den ved nye 

 og sindrige Methoder vandt af Dyre- og Plantedelene, 

 underkastede den de mangfoldigste Behandlinger, hvorved 

 nye Legemer dannedes, som ikke fandtes i Naturen, men 

 som bidrog til at kaste nyt Lys i denne eiendommelige 

 Verden. Dog var der et Punkt, hvor den Chemiker, der 

 arbeidede med organiske Legemer, bestandig mødte noget 

 Dunkelt og Gaadefuldt, et Sted, hvor der ligesom lød et: 

 Hertil og ikke videre! en Side, hvor det var, som selve 

 Livet traadte ham imøde, uforklarligt og hemmeligheds- 

 fuldt, og som syntes at stille en bestemt Grændse mellem 



